hotchpotch/miracl-hf-unified huggingface dataset:
Suur-Lontoon poliisitoimi
Suur-Lontoon poliisitoimi (, lyh. MPS, epävirallisesti ""the Met"") on Suur-Lontoon alueen lainvalvonnasta vastuussa oleva poliisitoimi. Sen toimialueeseen kuuluu kaikki paitsi Lontoon City, jonka lainvalvonnan hoitaa "City of London Police". Suur-Lontoon poliisitoimella on myös merkittäviä kansallisia vastuutehtäviä, kuten terrorisminvastaisten asioiden koordinoiminen ja johtaminen sekä Britannian kuninkaallisen perheen ja merkittävien Hänen majesteettinsa hallituksen jäsenten suojeleminen.
Suur-Lontoon poliisitoimi on lokakuusta 2011 asti työllistänyt 48 661 henkilöä täysiaikaisesti. Näistä 31 478 ovat valan vannoneita poliiseja, 13 350 henkilöstöä (ei poliiseja) ja 3 831 "police community support officer" (eivät ole vannoneet valaa). Tähän lukuun ei ole laskettu 5 479 "Metropolitan Special Constabulary" -poliiseja, jotka tekevät osa-aikatyötä (vähintään 16 tuntia kuukaudessa) ja joilla on samat valtuudet ja univormu kuin kollegoillaan. Tämä tekee Suur-Lontoon poliisitoimesta suurimman Yhdistyneessä kuningaskunnassa merkittävällä etumatkalla, ja yhden suurimmista koko maailmassa.
Suur-Lontoon poliisitoimen "Commissioner of Police of the Metropolis" (yleisesti vain "Commissioner") on koko poliisitoimen operatiivinen johtaja ja vastaa tekemisistään "Mayor's Office for Policing and Crime" -toimistolle. Komissaarin viran pitivät ensimmäisinä Sir Charles Rowan ja Sir Richard Mayne yhteisesti. Nykyinen komissaari on Sir Bernard Hogan-Howe. Nykyinen komissaarin alla toimiva "Deputy Commissioner of Police of the Metropolis" on Craig Mackey.
Suur-Lontoon poliisitoimesta on olemassa joukko epävirallisia nimityksiä ja lyhenteitä, yleisin näistä ollen "the Met". Cockney rhyming slangissa siihen viitataan joskus nimityksellä "Old Bill". Siihen viitataan lainsäädännössä pieniä alkukirjaimia käyttäen, joko "metropolitan police force" tai "metropolitan police", jättäen pois "service" -liitteen. Suur-Lontoon poliisitoimeen viitataan myös Scotland Yard -metonyymillä, joka johtuu sen päämajan alkuperäisestä sijainnista Great Scotland Yard -nimisen kadun varrella Whitehallissa. Suur-Lontoon poliisitoimen nykyinen päämaja on New Scotland Yard, joka sijaitsee Victorian kaupunginosassa.
Tarcisio Burgnich
Tarcisio Burgnich (s. 25. huhtikuuta 1939 Ruda, Italia) on italialainen jalkapalloilija. Burgnichillä on isänsä puolelta itävaltalaisia sukujuuria. Hänen pelipaikkansa oli oikea laitapuolustaja. Burgnich pelasi koko uransa Italiassa, hän edusti Udineseä, Juventusta, US Palermoa, Inter Milania ja SSC Napolia. Interissä Burgnich pelasi yli 300 ottelua ja voitti viisi Italian mestaruutta, kaksi Euroopan cupia ja kaksi seurojen maailmanmestaruutta. Burgnich tunnetaan ehkä kuitenkin parhaiten lausunnostaan, jonka hän antoi hävityn MM-finaalin 1974 jälkeen voittaneen joukkueen Brasilian tähtipelaajasta Peléstä.
Burgnich pelasi Italian jalkapallomaajoukkueessa 66 ottelua ja teki niissä kaksi maalia. Hän oli myös voittamassa Italian tähän mennessä ainoata EM-kultaa vuonna 1968 ja osallistui myös kolmeen MM-turnaukseen. Burgnich pelasi maajoukkueessa yli vuosikymmenen, vuodet 1963-1974. Peliuransa hän lopetti vuonna 1977. Uransa jälkeen hän valmensi kahdenkymmenen vuoden aikana kymmentä seuraa saavuttamatta suurempaa menestystä. Hän on 175 senttimetriä pitkä
Ray Stewart
Raymond Douglas "Ray" Stewart (s. 18. maaliskuuta 1965 Kingston) on uransa jo päättänyt jamaikalainen pikajuoksija ja olympiamitalisti. Stewart voitti olympiahopeaa 19-vuotiaana vuoden 1984 kesäolympialaista Los Angelesista 4×100 metrin viestistä. Hänen ennätyksensä päämatkallaan 100 metrillä on 9.96 ja 200 metrillä 20.75. Stewart voitti vuoden 1987 MM-kisoista hopeaa 100 metriltä ja pronssia pikaviestistä. Hän osallistui neljiin peräkkäisiin kesäolympialaisiin. Hän voitti pronssia pikaviestistä vuoden 1990 Kansainyhteisön kisoista. Stewart on 178 senttimetriä pitkä ja painaa 73 kilogrammaa.
Texmoda
Texmoda Fashion Group on suomalaisten vaatekauppiaiden osuuskunta. Sen hallinnoimia kauppaketjuja ovat naistenvaatteita myyvä "Moda" ja nuorisovaateketju "Jim & Jill". Osuuskunnan alaisuudessa toimii yhtiö TFG Retail Oy, jossa työskentelee parikymmentä henkilöä.
Texmoda Fashion Group -osuuskunnassa on mukana noin 40 eri jäsenyritystä. Texmodan ketjujen liikkeet ovat itsenäisten kauppiaiden omistamia ja usein paikkakuntiensa johtavia vaateliikkeitä.Liikkeiden valikoimat vaihtelevat, mutta Texmoda tuottaa niille mallistoja, joita ne voivat halutessaan ostaa. Osuuskunta toimii jäsenyritystensä vaatesuunnittelu- ja markkinointipalveluna.
Texmoda Fashion Groupin toimitusjohtajana toimii Beni Kauhanen. Häntä ennen toimitusjohtajana oli Tuomo Rantalankila.
1990-luvun alussa suomalaiset Finn-Man- ja Isotex-ostoyhtymät yhdistivät voimansa pohjoismaisia vaateketjuja vastaan Moda Group Osuuskunnaksi, Texmoda Fashion Group perustettiin 1997, kun Texman Oy:n kauppiaat ja Moda Group -osuuskunta yhdistyivät. Texmoda oli vuosituhannen vaihteessa pari vuotta Suomen suurin vaatekaupan ketju, kunnes Hennes & Mauritz ohitti sen 2002.
Äsperedin kirkko
Äsperedin kirkko () on Ruotsissa Boråsin kunnassa sijaitseva kirkkorakennus. Kirkon rakentaminen aloitettiin vuonna 1860 ja se otettiin käyttöön vuonna 1862. Arkkitehtina toimi J. F. Åbom. Vuonna 1990 rakennukseen tehtiin korjaustöitä sekä sisä- että ulkopuolella. Kirkkoon mahtuu noin 250 ihmistä. 9-äänikertaiset urut on rakennettu 1914 ja vuonna 1981 ne restauroitiin ja rakennettiin osittain uudelleen.
Stack-Up
Stack-Up on Nintendon kehittämä ja julkaisema pulmapeli, joka julkaistiin alun perin Japanissa 26. heinäkuuta 1985 Nintendo Entertainment Systemille. Peli on "Gyromiten" ohella ainoa peli, joka hyödyntää R.O.B.-lisälaitetta.
Pelissä ideana on ohjata professori Hector hyppimään painikkeiden päälle, jotta R.O.B. aktivoituisi ja järjestäisi värilliset levyt tietynlaiseen järjestykseen. Peli sisältää viisi erilaista pelitilaa, myös moninpelaaminen on mahdollista.
Mika Hyttinen
Mika Hyttinen (s. 23. joulukuuta 1972) on suomalainen ekonomisti, sijoituskouluttaja ja kirjailija. Hän valmistui ekonomistiksi Helsingin yliopistosta vuonna 2002.
Hyttinen on kehittänyt uuden tavan mitata osakemarkkinaindeksin arvostustasoa. Tinpie-indeksi mittaa vallitsevan hintatason eroa pitkän aikavälin keskimääräiseen arvostustasoon.
Hyttinen, Mika: Vaurastu kuin Warren Buffett. Talentum, 2014. ISBN 978-952-14-2274-4
Elokorento
Elokorento ("Sympetrum flaveolum") on syyskorentoihin kuuluva sudenkorento.
Elokorento on ulkonäöltään muiden syyskorentojen kaltainen. Elokorennolla on siiven tyviosassa huomattavan laaja keltainen värialue. Naaraalla väriä voi olla myös siipisolmujen alueella, mutta joillakin naarailla väriä ei ole juuri lainkaan. Tällöin varmin tuntomerkki on takaruumiin sivun melkein kokonaan yhtenäinen musta juova. Lajilla on jaloissaan vaaleat reisien ja säärien ulkosivut.
Elokorentoa tavataan yleisenä Länsi-Euroopasta Japaniin. Laji suosii eteläisillä elinalueillaan viileitä vuoristoseutuja. Suomessa elokorento on etelässä ja eteläisessä Keski-Suomessa jokseenkin yleinen ja pohjoisempana harvinaisempi. Kannan suuruuden vaihtelut ovat lajille tyypillisiä.
Laji elää monenlaisissa seisovissa vesissä, kuten runsaskasvustoisissa järvissä, lammissa ja merenlahdissa.
Elokorennon lentoaika on kesäkuun lopulta syyskuun loppuun. Päälentoaika ajoittuu heinäkuun puolivälistä syyskuun alkuun. Lentoajan alku on syyskorennoille epätyypillisen aikainen.
Toarpin kirkko
Toarpin kirkko () on Ruotsissa Boråsin kunnassa sijaitseva kirkkorakennus. Se on rakennettu kustavilaiseen tyyliin ja arkkitehtina toimi Sven Westman. Kirkko on vihitty käyttöön vuonna 1783. Se sijaitsee täsmälleen samalla paikalla kuin pitäjän ensimmäinen, varhaiskeskiajalla rakennettu, kirkko.
Nykyinen alttaritaulu on öljyvärimaalaus, joka esittää Kristusta ristillä. Se saatiin vuonna 1862 ja taiteilijana toimi Birger Lignell Svenljungasta.
Ensimmäiset urut kirkkoon saatiin vuonna 1856 ja ne olivat 10-äänikertaiset. Vuosina 1924-1925 urut voitiin laajentaa 20-äänikertaisiksi lahjoituksen ansiosta. Urut rakennettiin uudestaan vuonna 1976 ja niissä on 19 äänikertaa.
Chris Farlowe
Chris Farlowe (syntyjään John Henry Deighton, s. 13. lokakuuta 1940, Islington, Lontoo, Yhdistynyt kuningaskunta) on brittiläinen rock-, blues- ja soul-laulaja. Hänet tunnetaan erityisesti Mick Jaggerin ja Keith Richardsin kirjoittamasta hitistä ”Out of Time”, joka hänen esittämänään oli Britannian listaykkönen viikon ajan heinä-elokuun vaihteessa vuonna 1966 sillä viikolla, kun Englanti voitti jalkapallon maailmanmestaruuden Englannissa.
Chris Farlowe on kuulunut rockjazzia soittavaan Colosseum-yhtyeeseen vuodesta 1970 alkaen. Colosseumin vuonna 1971 tapahtuneen hajoamisen jälkeen hän liittyi samaa tyylisuuntaa edustaneeseen Atomic Rooster-yhtyeeseen. Chris Farlowe on ollut Colosseumin vakiojäsen vuonna 1994 tapahtuneesta uudelleensyntymisestä alkaen.
Suomessa Chris Farlowe on konsertoinut vuonna 1995 Turussa Ruisrockissa Colosseum-yhtyeen kanssa, vuonna 2009 Äänekoskella Keitelejazzeilla Norman Beaker Bandin kanssa ja uudelleen Äänekoskella Keitelejazzeilla Colosseum-yhtyeen kanssa vuonna 2011.
Elieser Johansson
Elieser Johansson (28. tammikuuta 1846 Vimpeli – 27. helmikuuta 1904 Laukaa) oli tehtailija, Jämsänkosken sellutehtaan perustaja ja "Partolan patruuna".
Johansson-Kailan sukuun kuuluneen Johanssonin vanhemmat olivat Lempäälän kirkkoherra Gustaf Johansson vanhempi ja Johanna Emilia Schalin. Johannsson suoritti farmaseutin tutkinnon 1864, mutta ryhtyi sitten maanviljelijäksi Uudessakaarlepyyssä. Solmittuaan 1869 avioliiton Carolina Rosellin (k. 1877) kanssa hän osti Pirkkalasta Partolan säteritilan, rakensi sinne höyrysahan ja hankki muitakin sahoja omistukseensa. Vaimon kuoltua Johansson meni 1882 uusiin naimisiin Akaan höyrysahan hoitajan Per Benjamin Köhlinin tyttären Beda Fredrikan (k. 1925) kanssa. 1887 hän osti appensa kanssa Jämsänkosken sahan, tarkoituksena perustaa tehdas selluloosan valmistukseen, johon Köhlinin poika ja Johanssonin lanko Per August Köhlin oli tutustunut Amerikassa. Yhtiö perustettiin 1888 ja tehdas käynnistyi seuraavana vuonna. Tehtaan isännöitsijäksi tuli Per August Köhlin ja tuotanto nousi 1994 mennessä 400 tonnista 1 600 tonniin, liikevaihto 400 000 markkaan. Kun sekä puun hankinnassa että tuotannon laadussa oli ongelmia ja selluloosan hinta laski, tehdas ajautui vaikeuksiin. Johansson joutui henkilökohtaiseen vararikkoon 1893, Partola myytiin sahoineen ja Johanssonista tuli Jämsänkosken tehtaan isännöitsijä. Myös tehdas meni konkurssiin seuraavana vuonna, mutta sen toiminta ei keskeytynyt, vaan omistajaksi tuli velkojana Kansallis-Osake-Pankki. Uuden valkaisulaitoksen turvin tuotantoa saatiin pidettyä yllä, mutta tehdas paloi 1896. Vaikka se päätettiin rakentaa uudelleen, Johansson erosi isännöitsijän toimestaan 1897. Uuden tehtaan valmistuttua 1898 sen teknilliseksi johtajaksi ja samalla osakkaaksi tuli Johanssonin poika John Johansson. Isäkään ei silti jättänyt kokonaan puunjalostusalaa, hän perusti Suolahdelle sahan ja sen lisäksi kaupan Korpilahdelle, jonne muutti myös asumaan.
Johansson veli oli professori, arkkipiispa Gustaf Johansson. Hänen poikansa toisesta avioliitosta, Elieser (Elpiö) Kaila (1885-1938), oli puolestaan Helsingin yliopiston oikeustieteen professori, joka toimi Suomen oikeusministerinä.
Jukka Teittinen
Jukka Teittinen (s. 1946) on suomalainen musiikkiäänittäjä. Teittinen on tehnyt pitkän uran, ja hänen äänittämiään albumeita ovat muun muassa Hurriganesin "Rock and Roll All Night Long" (1973, studio-osuus), Hectorin "Herra Mirandos" (1973) ja "Hectorock I" (1974), Albert Järvisen "Ride On" (1974), Wigwamin "Live Music from the Twilight Zone" (1975), Maaritin "Siivet saan" (1978) ja Juha Vainion "Sellaista elämä on" (1983).
Ilta-Saima Syrjä
Ilta-Saima Syrjä (o.s. "Kinnunen"; 9. heinäkuuta 1924 Kuusjärvi – 18. tammikuuta 2010 Kuopio) oli suomalainen kirjailija, joka käytti myös nimimerkkiä "Femina".
Syrjän vanhemmat olivat konemestari Andreas Johan Kinnunen ja emäntä Hilma Kurki. Hän työskenteli kanslistina ja opettajana. Syrjä kävi Paukkulan kirjoittajaopiston 1973–1976.
Ilta-Saima Syrjä oli naimisissa 1948–1982 työnjohtaja Otto Einar Kalisen kanssa ja 1984–2002 kenraalimajuri Pentti Syrjän kanssa.
Ródos (kunta)
Ródos ( eli Δήμος Ρόδου, "Dímos Ródou") on Kreikan kunta, joka sijaitsee Ródoksen alueyksikössä Etelä-Egean saarten alueella. Kunnan pinta-ala on 1 407,9 neliökilometriä ja väkiluku 115 490 (vuonna 2011). Kunnan kuntakeskus on Ródos.
Ródoksen kunta käsittää koko Ródoksen saaren. Sen lisäksi kuntaan kuuluvat pienemmät saaret Chína ja Makrý.
Nykyinen Ródoksen kunta muodostui, kun Ródos, Afántou, Archángelos, Attávyros, Ialysós, Kallithéa, Kámeiros, Líndos, Nótia Ródos ja Petaloúdes yhdistyivät vuoden 2011 alussa Kallikrates-suunnitelman mukaisesti.
Vuoden 2011 kuntauudistuksesta lähtien Ródoksen kunta muodostuu kymmenestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Piru ja peijooni
Piru ja peijooni on Yle TV1:llä syksyllä 2008 esitetty kuusiosainen historiallinen draamasarja, joka kertoo presidentti Urho Kekkosen, ministeri Ahti Karjalaisen ja ministerineuvos Viktor Vladimirovin ympärillä pyörineestä valtapelistä. Tapahtumat sijoittuvat vuosiin 1955–1984. Sarjalla oli samat tekijät ja samankaltainen idea kuin pari vuotta aiemmin tehdyllä "Presidentit"-sarjalla. Kuten "Presidentit"-sarjassa, myös "Pirussa ja peijoonissa" nähdään jokaisen jakson alussa toimittaja Ari Ylä-Anttilan esittely, joka tosin tällä kertaa tapahtuu kuvitteellisessa ”Suomettumisen museossa”.
Chálki (kunta)
Chálki () on Kreikan kylä ja samanniminen kunta (Δήμος Χάλκης, "Dímos Chálkis"), joka sijaitsee Ródoksen alueyksikössä Etelä-Egean saarten alueella. Koko kunnan pinta-ala on 37,04 neliökilometriä ja kylän sekä kunnan väkiluku 478 (vuonna 2011).
Chálkin kunta käsittää koko Chálkin saaren. Sen lisäksi kuntaan kuuluvat seuraavat pienemmät saaret: Ágios Theódoros, Alimiá, Káto Prasoúa, Kolófonas, Krevátia, Maelonísi, Makrí, Nípouri, Páno Prasoúa, Sfýra, Strongýli, Tragoúsa ja Tsoúka.
Chálkin kunta muodostuu seuraavista kylä- ja kaupunkiyhdyskunnista ja asutuksista:
Tílos (kunta)
Tílos ( eli Δήμος Τήλου, "Dímos Tílou") on Kreikan kunta, joka sijaitsee Ródoksen alueyksikössä Etelä-Egean saarten alueella. Kunnan pinta-ala on 64,525 neliökilometriä ja väkiluku 780 (vuonna 2011). Kunnan kuntakeskus on Megálo Chorió.
Tíloksen kunta käsittää koko Tíloksen saaren. Sen lisäksi kuntaan kuuluvat pienemmät saaret Antítilos ja Gáidaros.
Tíloksen kunta muodostuu seuraavista kylä- ja kaupunkiyhdyskunnista ja asutuksista:
Say Mama
”Say Mama” on alun perin Gene Vincentin esittämä kappale, jonka ovat kirjoittaneet Johnny Meeks ja Johnny Earl. Suomalainen Hurriganes-yhtye teki siitä vuonna 1973 cover-version esikoisalbumillaan "Rock and Roll All Night Long".
Yhtye esitti kappaleen TV2:n "Iltatähti"-ohjelmassa yhdessä kappaleen ”My Sweet Lily” kanssa. Esitys kuvattiin 30. marraskuuta 1973 ja esitettiin 4. joulukuuta 1973.
”Say Mama” ilmestyi singlenä vasta vuonna 1992. B-puolella oli ”My Sweet Lily”.
Espoo Bluesin SM-liigakausi 2014–2015
Espoo Bluesin SM-liigakausi 2014–2015 on jääkiekkoseura Espoo Bluesin 23. kausi jääkiekon SM-liigassa. Bluesin edellinen kausi päättyi kuudenteen sijaan niin runkosarjassa kuin pudotuspeleissä.
Edellinen kausi oli päättynyt Bluesin osalta pudotuspeleissä puolivälierässä tappioon Rauman Lukolle. Runkosarjassa Blues oli kuudes, saaden 93 pistettä.
Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Kukaan toimittajista ei ennakoinut Bluesille mitalisijaa. Paras runkosarjasijoitus oli kuudes sija, johon Bluesin ennakoi sijoittuvan sekä Helsingin Sanomien että Jatkoaika.comin toimittajat. Jatkoaika.comin ja Urheilusanomien toimittajat ennakoivat Siim Liivikin voittajan liigan jäähypörssin.
Jääkiekkolehti listasi ennen kauden alkua liigan 50 parasta pelaajaa. Bluesin parhaaksi arvioitiin hyökkääjä Kai Kantola, joka oli listalla sijalla 40. Muita Bluesin pelaajia ei listalle päässyt.
Blues menetti maalintekovoimastaan viime kauteen verrattuna 63,2 pronsettia eli lähteneet pelaajat tekivät yhteensä 86 maalia. Viime kauteen verrattuna mikään muu seura ei menettänyt niin paljon maalintekovoimaa kuin Blues. Lähteneistä pelaajista eniten maaleja oli tehnyt Tommi Huhtala.
Ennen kauden alkua Bluesista lähti 14 pelaajaa, joista yksi oli maalivahti, neljä puolustajia ja yhdeksän hyökkääjiä. KHL:ään siirtyi kaksi, NHL:ään yksi ja SHL:ään kolme. Bluesiin siirtyi ennen kauden alkua maalivahti, kaksi puolustajaa ja kuusi hyökkääjää. Saapuneista pelaajista viisi tuli muista SM-liigaseuroista.
Kauteen lähdittäessä Bluesin pelaajabudjetti oli noin 2,1 miljoonaa euroa. Saman tasoisella pelaajabudjetilla kauteen lähtivät Pelicans (2,1 miljoonaa) ja Porin Ässät (noin 2,1 miljoonaa). Pelaajien palkat mukaan luettuna Bluesin kulubudjetti oli 5 287 000 euroa. Kaikkien SM-liigaseurojen yhteinen kulubudjetti oli 89 000 000 euroa.
Bluesin tulobudjetti oli noin 5,6 miljoonaa euroa. Markkinointitulot toivat Bluesille 2,55 miljoonaa, pääsylipputulot 1,43 miljoonaa ja muut tulot 1,62 miljoonaa euroa.
Bluesin tulostavoite oli 312 000 euroa. Kyseessä on liigakauden korkein tulostavoite. Seuraavaksi korkeimpiin tavoitteisiin pyrkivät Hämeenlinnan Pallokerho (+273 000 euroa) ja Oulun Kärpät (+183 000 euroa). Nollatulokseen pyrkivät HIFK, JYP, Lukko ja Turun Palloseura. Liigaseurojen tulostavoite oli yhteensä lähes 1,5 miljoonaa euroa.
Seuralla ei ollut kauteen lähtiessä pitkäaikaista velkaa.
Amorgós (kunta)
Amorgós ( eli Δήμος Αμοργού, "Dímos Amorgoú") on Kreikan kunta, joka sijaitsee Náxoksen alueyksikössä Etelä-Egean saarten alueella. Kunnan pinta-ala on 126,35 neliökilometriä ja väkiluku 1 973 (vuonna 2011). Kunnan kuntakeskus on Amorgóksen kylä eli Chóra.
Amorgóksen kunta käsittää koko Amorgóksen saaren. Sen lisäksi kuntaan kuuluvat seuraavat pienemmät saaret: Áno Antikéri, Ánydros, Feloúka, Gramponísio, Gramvoússa, Káto Antikéri, Kisíri, Liadí, Nikoúria, Patelídi, Pláka Liadioú, Psalída, Viókastro megálo ja Viókastro mikró. Saaret kuuluvat Kykladien saariryhmään.
Amorgóksen kunta muodostuu seuraavista kylä- ja kaupunkiyhdyskunnista ja asutuksista:
Antíparos (kunta)
Antíparos ( eli Δήμος Αντιπάρου, "Dímos Antipárou") on Kreikan kunta, joka sijaitsee Pároksen alueyksikössä Etelä-Egean saarten alueella. Kunnan pinta-ala on 45,182 neliökilometriä ja väkiluku 1 211 (vuonna 2011). Kunnan kuntakeskus on Antíparos.
Antíparoksen kunta käsittää koko Antíparoksen saaren. Sen lisäksi kuntaan kuuluvat seuraavat pienemmät saaret: Despotikó, Dipló, Kávouras, Revmatonísi, Strongylí ja Tsimintíri. Saaret kuuluvat Kykladien saariryhmään.
Antíparoksen kunta muodostuu seuraavista kyläyhdyskunnista ja asutuksista:
Anáfi (kunta)
Anáfi () on Kreikan kylä ja samanniminen kunta (Δήμος Ανάφης, "Dímos Anáfis"), joka sijaitsee Thíran alueyksikössä Etelä-Egean saarten alueella. Koko kunnan pinta-ala on 40,370 neliökilometriä ja väkiluku 271. Varsinaisen Anáfin kylän väkiluku on 256 (vuonna 2011).
Anáfin kunta käsittää koko Anáfin saaren. Sen lisäksi kuntaan kuuluvat pienemmät saaret Ftená, Makrá ja Pacheiá. Saaret kuuluvat Kykladien saariryhmään.
Anáfin kunta muodostuu seuraavista kylä- ja kaupunkiyhdyskunnista ja asutuksista:
Folégandros (kunta)
Folégandros () on Kreikan kylä ja samanniminen kunta (Δήμος Φολεγάνδρου, "Dímos Folegándrou"), joka sijaitsee Thíran alueyksikössä Etelä-Egean saarten alueella. Koko kunnan pinta-ala on 32,216 neliökilometriä ja väkiluku 765. Varsinaisen Folégandroksen kylän eli Chóran väkiluku on 425 (vuonna 2011).
Folégandroksen kunta käsittää koko Folégandroksen saaren. Sen lisäksi kuntaan kuuluvat pienemmät Tría Adélfian saaret sekä Ágios Ioánniksen saari. Saaret kuuluvat Kykladien saariryhmään.
Folégandroksen kunta muodostuu seuraavista kylä- ja kaupunkiyhdyskunnista ja asutuksista:
Íos (kunta)
Íos ( eli Δήμος Ιητών, "Dímos Iitón") on Kreikan kunta, joka sijaitsee Thíran alueyksikössä Etelä-Egean saarten alueella. Kunnan pinta-ala on 109,024 neliökilometriä ja väkiluku 2 024 (vuonna 2011). Kunnan kuntakeskus on Íos.
Íoksen kunta käsittää koko Íoksen saaren. Sen lisäksi kuntaan kuuluu pienempi saari Petalídi. Saaret kuuluvat Kykladien saariryhmään.
Íoksen kunta muodostuu seuraavista kyläyhdyskunnista ja asutuksista:
Síkinos (kunta)
Síkinos () on Kreikan kylä ja samanniminen kunta (Δήμος Σικίνου, "Dímos Sikínou"), joka sijaitsee Thíran alueyksikössä Etelä-Egean saarten alueella. Koko kunnan pinta-ala on 42,507 neliökilometriä ja väkiluku 273. Varsinaisen Síkinoksen kylän väkiluku on 184 (vuonna 2011).
Síkinoksen kunta käsittää koko Síkinoksen saaren. Sen lisäksi kuntaan kuuluvat pienemmät saaret Avoladonísio, Kalógeros, Káravos ja Kardiótissa. Saaret kuuluvat Kykladien saariryhmään.
Síkinoksen kunta muodostuu seuraavista kylä- ja kaupunkiyhdyskunnista ja asutuksista:
Lucas Ocampos
Lucas Ariel Ocampos (s. 11. heinäkuuta 1994 Quilmes) on argentiinalainen jalkapalloilija, joka edustaa Ligue 1:ssä pelaavaa Olympique de Marseillea. Pelipaikaltaan molempijalkainen Ocampos on oikea laitahyökkääjä. Hän on yksi Argentiinan lupaavimmista pelaajista.
Kotikaupungissaan Quilmesissa jalkapallon aloittanut Ocampos teki ammattilaisdebyyttinsä River Platen paidassa elokuussa 2011 17 vuoden ikäisenä. Hänestä tuli nopeasti avauskokoonpanon pelaaja ja elokuussa 2012 hän siirtyi yllättäen monien suurseurojen kosiskelusta huolimatta Ligue 2:ssa tuolloin pelanneeseen vahvasti panostaneeseen AS Monacoon. Kauden 2012-13 jälkeen Monaco nousikin pääsarjaan ja Ocampos teki ensimmäisen liigamaalinsa tammikuussa 2013. Tammikuussa 2015 Ocampos siirtyi lainalle Ligue 1:ssä niin ikään pelaavaan Olympique de Marseilleen. Hän pelasi kevätkauden aikana 14 ottelua tehden kaksi maalia.
Heinäkuussa 2015 hän siirtyi pysyvällä sopimuksella Marseillen riveihin.
Vuonna 2011 hän pelasi myös Argentiinan alle 17-vuotiaiden maajoukkueessa.
Mílos (kunta)
Mílos ( eli Δήμος Μήλου, "Dímos Mílou") on Kreikan kunta, joka sijaitsee Míloksen alueyksikössä Etelä-Egean saarten alueella. Kunnan pinta-ala on 160,1 neliökilometriä ja väkiluku 4 977 (vuonna 2011). Kunnan kuntakeskus on Pláka eli Míloksen kylä.
Míloksen kunta käsittää koko Míloksen saaren. Sen lisäksi kuntaan kuuluvat seuraavat pienemmät saaret: Akráthi, Anánes, Antímilos, Glaronísia, Paximádi ja Pilonísio. Saaret kuuluvat Kykladien saariryhmään.
Míloksen kunta muodostuu seuraavista kylä- ja kaupunkiyhdyskunnista ja asutuksista:
Kímolos (kunta)
Kímolos () on Kreikan kylä ja samanniminen kunta (Δήμος Κιμώλου, "Dímos Kimólou"), joka sijaitsee Míloksen alueyksikössä Etelä-Egean saarten alueella. Koko kunnan pinta-ala on 53,3 neliökilometriä ja väkiluku 910. Varsinaisen Kímoloksen kylän väkiluku on 837 (vuonna 2011).
Kímoloksen kunta käsittää koko Kímoloksen saaren. Sen lisäksi kuntaan kuuluvat seuraavat pienemmät saaret: Ágios Efstáthios, Ágios Geórgios, Polýaigos ja Prasonísi. Saaret kuuluvat Kykladien saariryhmään.
Kímoloksen kunta muodostuu seuraavista kylä- ja kaupunkiyhdyskunnista ja asutuksista:
Sérifos (kunta)
Sérifos ( eli Δήμος Σερίφου, "Dímos Serífou") on Kreikan kunta, joka sijaitsee Míloksen alueyksikössä Etelä-Egean saarten alueella. Kunnan pinta-ala on 75,21 neliökilometriä ja väkiluku 1 420 (2011). Kunnan kuntakeskus on Sérifos.
Sérifoksen kunta käsittää koko Sérifoksen saaren. Sen lisäksi kuntaan kuuluvat pienemmät saaret Glaronísio, Serifopoúla ja Vous. Saaret kuuluvat Kykladien saariryhmään.
Sérifoksen kunta muodostuu seuraavista kylä- ja kaupunkiyhdyskunnista ja asutuksista:
Sífnos (kunta)
Sífnos ( eli Δήμος Σίφνου, "Dímos Sífnou") on Kreikan kunta, joka sijaitsee Míloksen alueyksikössä Etelä-Egean saarten alueella. Kunnan pinta-ala on 73,94 neliökilometriä ja väkiluku 2 625 (vuonna 2011). Kunnan kuntakeskus on Apollonía.
Sífnoksen kunta käsittää koko Sífnoksen saaren. Sen lisäksi kuntaan kuuluu pienempi saari Kitrianí. Saaret kuuluvat Kykladien saariryhmään.
Sífnoksen kunta muodostuu seuraavista kylä- ja kaupunkiyhdyskunnista ja asutuksista:
Agathonísi (kunta)
Agathonísi ( eli Δήμος Αγαθονησίου, "Dímos Agathonisíou") on Kreikan kunta, joka sijaitsee Kálymnoksen alueyksikössä Etelä-Egean saarten alueella. Kunnan pinta-ala on 14,5 neliökilometriä ja väkiluku 185 (vuonna 2011). Kunnan kuntakeskus on Megálo Chorió.
Agathonísin kunta käsittää koko Agathonísin saaren. Sen lisäksi kuntaan kuuluvat pienemmät saaret Gláros, Kounéli, Nerá ja Psathonísio. Saaret kuuluvat Dodekanesian saariryhmään.
Agathonísin kunta muodostuu seuraavista kylä- ja kaupunkiyhdyskunnista ja asutuksista:
Astypálaia (kunta)
Astypálaia ( eli Δήμος Αστυπαλαίας, "Dímos Astypalaías") on Kreikan kunta, joka sijaitsee Kálymnoksen alueyksikössä Etelä-Egean saarten alueella. Kunnan pinta-ala on 96,85 neliökilometriä ja väkiluku 1 334 (vuonna 2011). Kunnan kuntakeskus on Astypálaia.
Astypálaian kunta käsittää koko Astypálaian saaren. Sen lisäksi kuntaan kuuluvat seuraavat pienemmät saaret: Adelfoí, Agía Kyriakí, Avgó, Chondró, Chondronísi, Fokionísian saaret (mm. Megálo Fokionísi), Glynó, Katsagrélli, Kounoúpoi, Koutsomýti, Mesonísi, Ofidoússa, Plakída, Pontikoúsa, Stefánia, Sýrna, Tigáni ja Zaforás. Saaret kuuluvat Dodekanesian saariryhmään.
Astypálaian kunta muodostuu seuraavista kyläyhdyskunnista ja asutuksista:
Leipsoí (kunta)
Leipsoí () on Kreikan kylä ja samanniminen kunta (Δήμος Λειψών, "Dímos Leipsón"), joka sijaitsee Kálymnoksen alueyksikössä Etelä-Egean saarten alueella. Koko kunnan pinta-ala on 17,35 neliökilometriä ja kylän sekä kunnan väkiluku 790 (vuonna 2011).
Leipsoín kunta käsittää koko Leipsoín saaren. Sen lisäksi kuntaan kuuluu pienempi saari Frágkos. Saaret kuuluvat Dodekanesian saariryhmään.
Leipsoín kunta muodostuu seuraavista kylä- ja kaupunkiyhdyskunnista ja asutuksista:
Kaisa Lind
Kaisa Lind (s. 6. joulukuuta 1987) on suomalainen koripalloilija.
Säynätsalon Riennon kasvatti Lind aloitti koripallon 8-vuotiaana. Aikuisten sarjoihin hän nousi kaudella 2006–2007, jolloin hän edusti I-divisioonassa pelannutta HoNsU Jyväskylää. HoNsU nousi seuraavaksi kaudeksi naisten SM-sarjaan. Kauden 2008–2009 Lind pelasi SM-sarjaa Äänekosken Huimassa, joka selviytyi Suomen cupin loppuotteluun häviten kuitenkin Espoo Teamille 75–67. Kauden 2009–2010 Lind vietti vaihto-oppilaana Serbiassa eikä pelannut lainkaan koripalloa. Seuraavaksi kaudeksi Lind palasi HoNsUun, jossa pelasi seuraavat neljä kautta.
Kaudeksi 2014–2015 HoNsUn naisten joukkue luopui SM-sarjasta, ja Lind siirtyi Tampereen Pyrintöön. Lind pelasi runkosarjassa 8,9 pisteen ja 3,1 levypallon keskiarvoilla ja kirjautti uransa siihen mennessä parhaan syöttökeskiarvon 1,1/ottelu. Pyrintö sijoittui runkosarjassa yhdeksänneksi ja putosi kahdeksan parhaan joukkueen pudotuspeleistä. Elokuussa 2015 Lind teki jatkosopimuksen Pyrinnön kanssa. Hän neuvotteli yhdysvaltalaisen korinaluspelaaja Mollie Williamsin Pyrintöön. Pyrintö jäi runkosarjassa viimeiseksi ja putosi pääsarjasta. Lindin heittotarkkuudet ja pistekeskiarvo putosivat edelliskaudesta.
Kesällä 2016 Lind siirtyi Kouvottariin.
Lindin siirryttyä Pyrintöön päävalmentaja Ilpo Rantanen kuvaili tämän pystyvän pelaamaan sekä kasvot että selkä korille päin sopien näin joukkueen liikkuvaan hyökkäyspeliin. Valmentaja Roope Tähkä kuvaili Lindiä monipuoliseksi pelaajaksi ja tunnolliseksi harjoittelijaksi.
Lindin sisko Saara Lind on myös koripalloilija. Koripallon oltua Säynätsalossa dominoiva harrastus ovat lajia pelanneet Lindin ja tämän siskon lisäksi myös Lindin isä, setä, serkut ja veli.
Léros (kunta)
Léros ( eli Δήμος Λέρου, "Dímos Lérou") on Kreikan kunta, joka sijaitsee Kálymnoksen alueyksikössä Etelä-Egean saarten alueella. Kunnan pinta-ala on 74,17 neliökilometriä ja väkiluku 7 917 (vuonna 2011). Kunnan kuntakeskus on Agía Marína.
Léroksen kunta käsittää koko Léroksen saaren. Sen lisäksi kuntaan kuuluvat seuraavat pienemmät saaret: Archángelos, Farmakonísi, Gláros, Kínaros, Lévitha, Mávra, Megálo Livádi, Piganoússa, Pláka, Strongylí, Trypití ja Velóna. Saaret kuuluvat Dodekanesian saariryhmään.
Léroksen kunta muodostuu seuraavista kylä- ja kaupunkiyhdyskunnista ja asutuksista:
Ágios Efstrátios (kunta)
Ágios Efstrátios () on Kreikan kylä ja samanniminen kunta (Δήμος Αγίου Ευστρατίου, "Dímos Agíou Efstratíou"), joka sijaitsee Límnoksen alueyksikössä Pohjois-Egean saarten alueella. Kunnan pinta-ala on 43,325 neliökilometriä, ja kylän ja samalla koko kunnan väkiluku 270 (vuonna 2011).
Ágios Efstrátioksen kunta käsittää koko Ágios Efstrátioksen saaren. Sen lisäksi kuntaan kuuluvat pienemmät saaret Ágioi Apóstoloi ja Roúmpos.
Ágios Efstrátioksen kunta muodostuu seuraavista kylä- ja kaupunkiyhdyskunnista ja asutuksista:
Timo Korpinen
Timo Korpinen (s. 24. helmikuuta 1967 Seinäjoki) on aktiiviuransa päättänyt suomalainen keskimatkojen juoksija. Hän edusti koko uransa ajan Seinäjoen Urheilijoita ja hänen valmentajanaan toimi Pentti Koskiaho. Kalevan kisoista Korpinen saavutti 800 metrin juoksussa kaksi pronssia vuosina 1991 ja 1992. Lisäksi hän saavutti sisäratojen SM-kisoista niin ikään kaksi pronssia 800 metriltä vuosina 1991 ja 1993. Virallisissa kilpailuissa Korpinen ei ole esiintynyt vuoden 1993 jälkeen.
Oinoússes (kunta)
Oinoússes () on Kreikan kylä ja samanniminen kunta (Δήμος Οινουσσών, "Dímos Oinoussón"), joka sijaitsee Chíoksen alueyksikössä Pohjois-Egean saarten alueella. Kunnan pinta-ala on 17,427 neliökilometriä ja väkiluku 826. Oinoússeen kylän väkiluku on 792 (vuonna 2011).
Oinoússeen kunta käsittää koko Oinoússeen saaren. Sen lisäksi kuntaan kuuluu Pasáksen saari sekä seuraavat pienemmät saaret: Ágios Panteleímonas, Archontóniso, Gádros, Gaïdourónisos, Malliarópetra, Monáftis, Nisí Panagiás, Nisí Píttas, Oinoússes, Papapontikádiko, Pateróniso, Pontikonísi, Prasonísia, Sánta Panagiá ja Vátos.
Oinoússeen kunta muodostuu seuraavista kylä- ja kaupunkiyhdyskunnista ja asutuksista:
Psará (kunta)
Psará () on Kreikan kylä ja samanniminen kunta (Δήμος Ψαρών, "Dímos Psarón"), joka sijaitsee Chíoksen alueyksikössä Pohjois-Egean saarten alueella. Kunnan pinta-ala on 44,511 neliökilometriä ja väkiluku 458. Psarán kylän väkiluku on 454 (vuonna 2011).
Psarán kunta käsittää koko Psarán saaren. Sen lisäksi kuntaan kuuluvat seuraavat pienemmät saaret: Ágio Nikoláki, Antípsara, Dakalió, Káto Nisí, Mastrogiórgi ja Prasonísi.
Psarán kunta muodostuu seuraavista kylä- ja kaupunkiyhdyskunnista ja asutuksista:
Timotei (tuotemerkki)
Timotei on Unileverin Suomessa kehittämä tuotemerkki, jolla lanseerattiin aluksi deodorantti ja sitten shampoo ja hiustenhoitoaine. Erityisesti Timotei-shampoosta tuli suuri menestys monissa maissa, ja Timoteita pidetäänkin ensimmäisenä Suomessa kehitettynä kansainvälisenä päivittäistavarabrändinä. 1990-luvun alussa Timotei oli Unileverin kansainvälisesti myydyin shampoomerkki.
Timotei-heinäkasvista otettu nimi ja sarjan eri tuotteiden mainoskonseptit kehitettiin alun perin Unileverin omistaman Lintas-mainostoimistoketjun Helsingin-toimistossa 1970-luvulla. Hiustenhoitotuotteiden alkuperäinen mainonnan linja, pohjoismaisen vaalea pitkähiuksinen nuori nainen kesäisellä niityllä, otettiin uudelleen käyttöön vielä vuonna 2010 Britanniassa.
Suomessa tehty Timotei-deodorantin mainosfilmi "Silta" palkittiin hopealla vuoden 1974 New Yorkin mainoselokuvafestivaaleilla.
Timotein oman verkkosivuston mukaan sillä nimellä markkinoidaan yhä shampoota ja hoitoainetta kahdeksassa Euroopan maassa: Espanjassa, Ranskassa, Kreikassa, Puolassa, Tšekissä, Slovakiassa, Venäjällä ja Britanniassa.
Foúrnoi Korséon
Foúrnoi Korséon ( eli Δήμος Φούρνων Κορσεών, "Dímos Foúrnon Korseón") on Kreikan kunta, joka sijaitsee Ikarían alueyksikössä Pohjois-Egean saarten alueella. Kunnan pinta-ala on 45,247 neliökilometriä ja väkiluku 1 459 (vuonna 2011). Kunnan kuntakeskus on Foúrnoi.
Foúrnoi Korséonin kunta käsittää koko Foúrnoin saariryhmän. Sen pääsaari on Foúrnoin saari, jolla kuntakeskus Foúrnoin kylä sijaitsee. Sen lisäksi kuntaan kuuluvat saariryhmän pienemmät saaret, mukaan lukien Ágios Minás, Alatonísi, Anthropofás, Kisiriá, Makronísi, Mikrós Anthropofás, Petrokáravo, Pláka, Plakáki, Strongyló, Thýmaina ja Thymaináki.
Foúrnoi Korséonin kunta muodostuu seuraavista kylä- ja kaupunkiyhdyskunnista ja asutuksista:
Ikaría (kunta)
Ikaría (; kath. Ικαριά, "Ikariá"; eli Δήμος Ικαριάς, "Dímos Ikarías") on Kreikan kunta, joka sijaitsee Ikarían alueyksikössä Pohjois-Egean saarten alueella. Kunnan pinta-ala on 254,4 neliökilometriä ja väkiluku 8 423 (vuonna 2011). Kunnan kuntakeskus on Ágios Kírykos.
Ikarían kunta käsittää koko Ikarían saaren. Ikarían kunta syntyi, kun Ágios Kírykos, Évdilos ja Ráches yhdistyivät vuoden 2011 alussa Kallikrates-suunnitelman mukaisesti.
Vuoden 2011 kuntauudistuksesta lähtien Ikarían kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Visa Orttenvuori
Visa Orttenvuori (s. 3. helmikuuta 1968) on aktiiviuransa päättänyt suomalainen kestävyysjuoksija. Hän edusti Viipurin Urheilijoita ja hänen valmentajanaan toimi Timo Hietanen. Aikuisten tasolla Orttenvuori voitti uransa aikana seitsemän mitalia ulkoradoilta. Kalevan kisoista hän saavutti hopeaa 5 000 metrin juoksussa vuonna 1992. Tiejuoksusta Orttenvuori saavutti 20 kilometrin matkalta kaksi kultaa vuosina 1991 ja 1994. Puolimaratonilta hän voitti kultaa vuonna 1996 ja maastojuoksun SM-kisoista 12 kilometrin matkalta niin ikään kultaa vuonna 1996. Lisäksi Orttenvuori oli mukana viestijuoksun SM-kisoissa voittamassa kahta hopeaa 4 x 1 500 metrin viestijuoksussa vuosina 1991 ja 1992. Sisäratojen SM-kisoista hän voitti pronssia 3 000 metrin juoksusta vuonna 1993.
Kansainvälisissä kisoissa Orttenvuori edusti Suomea yhden kerran, Bostonissa pidetyissä maastojuoksun MM-kisoissa. Hän osallistui 12 kilometrin kilpailuun, jossa sijoittui 123:nneksi.
Virallisiin kilpailuihin Orttenvuori ei ole osallistunut vuoden 1998 jälkeen.
Markku Sarpio
Markku Tapio Sarpio (s. 16. heinäkuuta 1969 Tampere) on aktiiviuransa päättänyt suomalainen pituushyppääjä. Hän edusti koko uransa ajan Heinolan Iskua ja hänen valmentajanaan toimi Erkki Lehtinen. Kalevan kisoista Sarpio saavutti pituushypyn pronssia vuonna 1992. Lisäksi hän voitti sisäratojen SM-kisoista pituushypyn hopeaa vuonna 1993 sekä pronssia vuonna 1991. Virallisissa kilpailuissa hän ei ole esiintynyt vuoden 1993 jälkeen.
Castaneda (kappale)
Castaneda on suomalaisen rockyhtye Jess and the Ancient Onesin single. Se julkaistiin 10. syyskuuta 2014 Soundcloudissa. Single julkaistaan 10" vinyylinä 14. marraskuuta 2014. Singlen nimi viittaa yhdysvaltalaiseen kirjailija-antropologi Carlos Castanedaan.
Single miksattiin ja masteroitiin Orgone Studiossa. Levyn kansikuvan on toteuttanut Markus Räisänen. Castaneda julkaistaan kolmena eri värisenä vinyylipainoksena, joka käsittää 1000 mustaa, 700 läpinäkyvän keltaista ja 300 häränveren väristä vinyyliä.
Ulla Ekholm
Eyvor Ulla Christina Lindfors, kirjailijanimi Ulla Ekholm (s. 15. kesäkuuta 1924 Kauniainen) on suomalainen ruotsin kielellä kirjoittanut nuortenkirjailija.
Death in June
Death in June on brittiläinen Douglas Pearcen johtama neofolk-yhtye. Yhtyeen natsi-Saksaan viittaava kuvasto on ajoittain herättänyt kiistoja.
HIFK:n SM-liigakausi 2014–2015
HIFK:n SM-liigakausi 2014–2015 on jääkiekkoseura HIFK Hockeyn 40. kausi jääkiekon SM-liigassa ja 65. kausi Suomen jääkiekon korkeimmalla sarjatasolla. HIFK:n edellinen kausi päättyi runkosarjassa sijalle yhdeksän ja lopulta pudotuspelien jälkeen sijalle kymmenen. Edellisen kerran HIFK:n loppusijoitus on ollut niin huono kauden päätyttyä.
oli päättynyt HIFK:n osalta pudotuspeleissä "Lomarengas"-kierroksella tappioon Pelicansille. Runkosarjassa HIFK oli yhdeksäs, saaden 88 pistettä.
Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Ainoastaan Yle Puheen Riku Salminen ennakoi HIFK:lle mitalisijaa, sillä hän ennakoi HIFK:lle pronssista mitalia. Paras runkosarjasijoitus oli neljäs sija, johon HIFK:n ennakoi sijoittuvan sekä Helsingin Sanomien että Ilta-Sanomien toimittajat. Kuusi toimittajaa arvioi Tomáš Záborskýn voittavan liigan maalikuninkuuden ja kolme toimittajaa arvioi hänen olevan runkosarjan paras pelaaja.
Jääkiekkolehti listasi ennen kauden alkua liigan 50 paras pelaajaa. HIFK:n parhaaksi arvioitiin hyökkääjä Záborský, joka oli listalla sijalla kolme. Muita HIFK:n pelaajia listalla olivat hyökkääjä Juuso Puustinen (13.), hyökkääjä Teemu Ramstedt (32.), hyökkääjä Corey Elkins (41.) ja puolustaja Toni Söderholm (45.).
HIFK menetti maalintekovoimastaan viime kauteen verrattuna 50,3 pronsettia eli lähteneet pelaajat tekivät yhteensä 73 maalia. Viime kauteen verrattuna viisi seuraa menetti HIFK:ta enemmän maalintekovoimaansa. Lähteneistä pelaajista eniten maaleja oli tehnyt Iiro Pakarinen.
Ennen kauden alkua HIFK:sta lähti 15 pelaajaa, joista kaksi oli maalivahteja, kuusi puolustajia ja seitsemän hyökkääjiä. NHL:ään siirti yksi ja SHL:ään kolme. HIFK:hon siirtyi ennen kauden alkua kaksi maalivahtia, kuusi puolustajaa ja viisi hyökkääjää. Saapuneista pelaajista seitsemän tuli muista SM-liigaseuroista.
Kauteen lähdettäessä HIFK:n pelaajabudjetti oli 3,0 miljoonaa euroa. Suurempi pelaajabudjetti oli ainoastaan Oulun Kärpillä, jonka budjetti oli 3,2 miljoonaa euroa. Pelaajien palkat mukaan luettuna HIFK:n kulubudjetti oli 9 000 000 euroa. Kaikkien SM-liigaseurojen yhteinen kulubudjetti oli 89 000 000 euroa.
HIFK:n tulobudjetti oli 9,0 miljoonaa euroa. Markkinointitulot toivat HIFK:lle 4,5 miljoonaa, pääsylipputulot 3 miljoonaa ja muut tulot 1,5 miljoonaa euroa.
HIFK:n tulostavoite oli nolla euroa. HIFK:n lisäksi nollatulokseen pyrkivät JYP, Lukko ja Turun Palloseura. Liigaseurojen tulostavoite oli yhteensä lähes 1,5 miljoonaa euroa.
Seuralla ei ollut kauteen lähtiessä pitkäaikaista velkaa.
OutRun (albumi)
OutRun on ranskalaisen elektronisen musiikin artistin Kavinskyn esikoisalbumi. Se julkaistiin 22. helmikuuta 2013. Albumin tuotannosta vastaa Kavinskyn läheinen ystävä, electro house -muusikko SebastiAn. Kavinsky nimesi albumin saman nimisen vuoden 1986 arcadepelin mukaan.
Pekka Vuoria
Yrjö Pekka Vuoria, sukunimi vuoteen 1974 "Vuorinen" (9. toukokuuta 1924 Loimaa – 7. lokakuuta 2016 Oulu) oli suomalainen röntgenlääkäri, professori ja kirjailija.
Vuorian vanhemmat olivat rautatievirkamies Yrjö Ilmari Vuorinen ja Kerttu Lydia Salovaara. Hän pääsi ylioppilaaksi Lahden yhteiskoulusta 1942. Vuoria opiskeli Helsingin yliopistossa ja valmistui lääketieteen kandidaatiksi 1948, lisensiaatiksi 1952 ja tohtoriksi 1959. Myöhemmin hän valmistui teoreettisen filosofian alalta filosofian tohtoriksi 1995.
Vuoria toimi kunnanlääkärin sijaisena ja lääkärinä psykiatrisissa sairaaloissa 1948–1951, Juuan kunnanlääkärinä 1952–1956 sekä Turun yliopistollisessa keskussairaalassa röntgenapulaislääkärinä 1956–1959, osastonylilääkärinä 1960–1965 ja dosenttina 1960–1975. Hän oli viimeksi Oulun yliopiston röntgenologian professorina ja Oulun yliopistollisen keskussairaalan röntgenylilääkärinä 1966–1990.
Vuoria kirjoitti pakinoita Suomen Kuvalehteen 1974–1978 ja Aamulehteen 1978–1990. Hän kirjoitti myös Suomen Lääkärilehteen, Nuori Lääkäri -lehteen ja myöhemmin pääosin Yksityislääkäri-lehteen.
Vuoria julkaisi 1948–1951 yhden runokokoelman ja poikien seikkailukirjoja nimellä Pekka Vuorinen. Myöhemmin hän julkaisi lääketieteen oppikirjoja, aforismi-, essee- ja pakinakokoelmia ja muistelmateoksia nimellä Pekka Vuoria.
Vuorian poika on Matti Vuoria.
Nimellä "Pekka Vuorinen":
Nimellä "Pekka Vuoria":
Marokonarabia
Marokonarabia on Marokossa ja Länsi-Saharassa puhuttu arabian puhekielimuoto. Sitä puhuu äidinkielenä noin 21 miljoonaa ihmistä, minkä lisäksi Marokon berberikielten kuten tašelhitin ja keskiatlaksentamazightin puhujat osaavat sitä toisena kielenä. Marokonarabiassa on paljon lainasanoja ranskasta, espanjasta ja berberikielistä.
Marokonarabia on Marokossa pääkieli jokapäiväisessä puheessa, kun taas virallinen viestintä tapahtuu standardiarabiaksi. Tunisian, Algerian ja Libyan arabiankielinen väestö ymmärtää jotenkuten marokonarabiaa, mutta kauempaa tulevilla arabian puhujilla on vaikeuksia Marokon puhekielen ymmärtämisessä.
Alueloukkaus
Alueloukkaus on rikos, jossa yksi tai useampi toisen valtion sotilashenkilö, valtiollinen alus tai ilma-alus luvatta ylittää toisen maan valtionrajan, saapuu tai kulkee muuta kuin sovittua reittiä tai viipyy muun kuin sovitun virailuajan kohdevaltiossa tai muuten rikkoo kohdevaltion kansallista alueen valvontaa ja koskemattomuutta koskevaa lainsäädäntöä.
Suomessa alueloukkaus on Rikoslain 17 luvun 7b pykälässä kuvattu rikosmuoto, jossa vieraan valtion sotilashenkilö tai henkilöt, valtiollinen ilma-alus tai vesitse liikkuva alus rikkoo Suomen alueellista koskemattomuutta turvaavan Aluevalvontalain säädöksia.
Vähäisestä, viipymättä keskeytetystä alueloukkauksesta ei välttämättä seuraa rikosoikeudellisia toimenpiteitä. Myöskään vieraan maan valtiollisen ilma-aluksen lyhyet rajaloukkaukset eivät aina aiheuta suurempia diplomaattisia seuraumuksia. Suomessa Rajavartiolaitos vastaa tietoonsa saamien laittomien rajanylitysten tutkinnasta. Tällöin kyseessä voi olla alueloukkaus tai valtionrajarikos.
Vitali Žuravskyi
Vitali Stanislavovytš Žuravskyi (, ; s. 8. toukokuuta 1955) on ukrainalainen poliitikko ja Ukrainan korkeimman neuvoston jäsen. Hän edusti syrjäytetyn presidentti Viktor Janukovytšin venäläismielistä Alueiden puoluetta ja oli vastuussa hallituksen vastaisia mielenosoituksia rajoittaneesta lakiesityksestä tammikuussa 2014. 16. syyskuuta 2014 Žuravskyi joutui parlamenttitalon ulkopuolella hyökkäyksen kohteeksi, kun raivostunut väkijoukko heitti hänet roskakoriin. Teon uskotaan olleen reaktio armahduksen myöntämiseen venäläismielisille kapinallisille.
Žuravskyi toimi Janukovytšin neuvonantajana. Vuonna 2012 hän kirjoitti kiistellyn, tiukan kunnianloukkauslakiesityksen. Lakiesitys johti oppositiopuolueiden ja toimittajien mielenosoituksiin; esitettiin epäilyksiä, joiden mukaan tiukennettua lakia voitaisiin käyttää poliittisten näkemysten tukahduttamiseen. Lopulta Janukovytš luonnehti lakiesitystä virheeksi.
Eläinsuojelurikos
Eläinsuojelurikos on rikos, jossa eläintä tai eläimiä kohdellaan julmasti tai tarpeetonta kärsimystä, kipua tai tuskaa aiheuttaen. Rikos voi olla tahallinen tai törkeän huolimattomuuden seurausta. Eläin tai eläimiä saatetaan pahoinpidellä, rasittaa liikaa, jättää vaille hoitoa tai ravintoa; rikos voi toteutua myös eläinkuljetuksen aikana.
Suomessa eläinsuojelurikoksen eri vakavuusasteet - lievä, "tavallinen" ja törkeä eläinsuojelurikos - on kuvattu Rikoslain 17 luvun pykälissä 14, 14a ja 15. Vuosista 2011–2013 tehdyn yhteenvedon mukaan alle joka kymmenes eläinsuojelurikos oli törkeä. Sakko- tai vankeusrangaistuksen lisäksi varsinaisesta eläinsuojelurikoksesta voi seurata eläintenpitokielto, jollainen tulee lain mukaan antaa likipitäen aina rikoksen törkeän tekomuodon tapauksessa, mutta kielto voi seurata lievemmistäkin rikosmuodoista. Rikosta lievempi rike on Eläinsuojelulain pykälän 54 kuvaama "eläinsuojelurikkomus", josta yleensä seuraa sakkorangaistus.
Elintarviketuotantoon osallistuvien eläinten hyvinvointia valvoo Elintarviketurvallisuusvirasto (Evira), joka myös pitää yllä rekisteriä eläintenpitokieltoon määrätyistä henkilöistä.
Juovllaide
Juovllaide on vuonna 1987 ilmestynyt Mari Boinen ja tuolloin Aŋŋel nuorat -nimisenä toimineen Angelin tyttöjen saamenkielisiä joululauluja sisältävä kasetti. Iđut-kustantamon julkaisema kasetti äänitettiin Norjan Lakselvissä.
Aŋŋel nuorat:
A-puoli
B-puoli
Gladson Macan
Gladson Dominguini Macan (s. 18. syyskuuta 1990) on brasilialainen jalkapalloilija, pelipaikaltaan keskikenttäpelaaja. Hän on 184 senttimetriä pitkä.
Macan on edustanut Brasiliassa Criciúmaa, Juventudea, Capivarianoa ja Democraticia, josta hän siirtyi Suomeen Honkaan syyskuussa 2014. Macan teki ensiesiintymisensä Veikkausliigassa 14. syyskuuta oltuaan avauskokoonpanossa, kun Honka hävisi vierasottelussa Rovaniemen Palloseuralle maalein 1–2.
FS Floréal (F730)
Floréal (runkonumero F730) on Ranskan laivaston 1992 palvelukseen otettu Floréal-luokan fregatti.
Alus tilattiin 1989 Chantiers de l'Atlantiquelta. Sen köli laskettiin 2. huhtikuuta 1990 ja alus laskettiin vesille puolisen vuotta myöhemmin 6. lokakuuta. Alus otettiin palvelukseen 27. toukokuuta 1992.
Alus on vuonna 2014 aktiivipalveluksessa kotisatamanaan Port des Galets La Réunionilla.
Stephen Gallacher
Stephen James Gallacher (s. 1. marraskuuta 1974 Dechmont) on skotlantilainen golfaaja. Vuonna 1995 ammattilaisuransa aloittanut Gallacher on voittanut yhteensä neljä ammattilaisturnausta.
Gallacher valittiin Euroopan joukkueeseen vuoden 2014 Ryder Cupiin.
Marc Warren (golfaaja)
Marc Warren (s. 1. huhtikuuta 1981 Rutherglen) on skotlantilainen golfaaja.
Vuonna 2002 ammattilaisuransa aloittanut Warren on voittanut urallaan yhteensä kuusi ammattilaisturnausta. Major-turnauksissa Warrenin paras sijoitus on 12. tila vuoden 2013 PGA Championshipissä.
Alexandre Negri
Alexandre Negri (s. 27. maaliskuuta 1981 Jundiaí, Brasilia) on brasilialainen jalkapallomaalivahti. Hän on 182 senttimetriä pitkä ja painaa 78 kilogrammaa. Negri edustaa kyproslaista AEK Larnakaa, johon hän siirtyi kesällä 2009.
Negri on edustanut urallaan myös brasilialaisia Ponte Pretaa (2000–2004) ja Fortalezaa (2005–2006), ranskalaisen Ajaccion kakkosjoukkuetta (2004–2005), romanialaista Universitatea Craiovaa (2005), kreikkalaista Arisia (2006–2007) sekä kyproslaisia APOP Kinyrasia (2007–2009) ja Doxa Katokopiasia (lainalla 2012–2013).
Negri oli mukana Brasilian maajoukkueessa CONCACAF Gold Cupissa 2003, jossa Brasilia oli mukana vierailevana joukkueena ja saavutti hopeaa. Hän ei ole kuitenkaan pelannut A-maaotteluita.
Scott Brown (jalkapalloilija)
Scott Brown (s. 25. kesäkuuta 1985 Dunfermline) on skotlantilainen jalkapalloilija, pelipaikaltaan keskikenttäpelaaja. Hän edustaa Skotlannin mestaruussarjassa pelaavaa Celticiä.
Brown tunnetaan kovana taistelijana ja aggressiivisena pelaajana, jonka pelityyli myös usein johtaa varoituksiin.
Hibernianissa 13-vuotiaasta lähtien pelannut Brown siirtyi Celticiin 4,4 miljoonan punnan siirtosummalla kesällä 2007, jolloin hänestä tuli historian kallein Skotlannin sisällä siirtynyt pelaaja. Brown on toiminut seuran kapteenina helmikuusta 2010 lähtien.
Skotlannin maajoukkueessa Brown teki debyyttinsä vuonna 2005. Helmikuussa 2013 Skotlannin päävalmentaja Gordon Strachan nimitti Brownin myös maajoukkueen kapteeniksi. Brown on pelannut kaikkiaan 55 maaottelua ja tehnyt niissä neljä maalia.
Feodor
Feodor tai Fjodor () on miehen etunimi, kreikkalais­peräisen Theodor-nimen venäläinen muoto. Nimi on jonkin verran käytössä myös Suomessa ja annettu Väestö­rekisteri­keskuksen tietojen mukaan vuoden 2009 loppuun mennessä 428 henkilölle, joista suurin osa on syntynyt ennen vuotta 1920.
Koro (Mali)
Koro on maalaiskunta ja sen keskuskylä sekä Moptin alueen Koron piirin hallinnollinen keskus Malissa. Se sijaitsee 175 kilometriä Moptista kaakkoon. Kunnassa on 62 700 asukasta (vuonna 2009).
Koron kunnan pinta-ala on 6 885 neliökilometriä. Se rajoittuu lännessä Koron piirin Dougouténé I:n, Pel Maoudén, Koporokendié Nân ja Koporo Penin sekä pohjoisessa Youdioun, Barapirélin ja Bondon kuntiin sekä idässä ja etelässä Burkina Fasoon. Seutu kuuluu Sahelin vyöhykkeeseen. Luonnonalueita ovat Souroun tasanko etelässä ja kaakossa sekä Gondon tasanko luoteessa. Pysyviä vesistöjä ei ole.
Kuntaan kuuluu 48 kylää ja 19 pienempää asutusta. Asukkaat ovat dogoneja, moseja, fulbeja ja samoja.
Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja kaupankäyntiä. Markkinapaikkoja ovat Koro, Pomorododiou, Yadianga, Zon ja Sasanhi.
Koron kautta kulkee Moptista Burkina Fasoon johtava maantie RN15. Kunnan palveluihin kuuluu 14 peruskoulua, lyseo ja kolme terveysasemaa. Matkailupalvelut käsittävät yhden leirintäalueen.